Լազար Յազգուր

Լազար Սեմյոնովիչ Յազգուր (, ), ռուս խորհրդային և իսրայելցի նկարիչ, գեղանկարիչ, խճանկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։

Կենսագրություն 
Լազար Յազգուրը ծնվել է 1928 թվականի հունիսի 7-ին Լենինգրադում։

1946 թվականին Յազգուրն ընդունվել է Տավրիչեսկի գեղարվեստի ուսումնարան, որն ավարտել է 1949 թվականին։ 1950 թվականին ընդունվել է Լենինգրադի Վ. Մուխինայի անվան բարձրագույն գեղարվեստա-արդյունաբերական ուսումնարանի դեկորատիվ-մոնումենտալ գեղանկարչության բաժին։ Սովորել է Իվան Ստեպաշկինի, Սերգեյ Պետրովի, Կիրիլ Իոգանսենի մոտ։ 1953 թվականին ավարտել է ուսումնարանը Անատոլի Կազանցևի արվեստանոցում։ 1953-1956 թվականներին բաշխմամբ աշխատել է Բուգուլմայում։ 1956 թվականից մինչև 1988 թվականը աշխատել է որպես նկարիչ ՌԽՖՍՀ գեղարվեստական ֆոնդի Լենինգրադի բաժանմունքում։

1957 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Տաղանդավոր կոլորիստ է։ Աշխատել է հիմնականում բնանկարի ժանրում, քիչ է անդրադարձել թեմատիկ նկարին։ Գեղանկարչական շնորհի առավել վառ առանձնահատկությունները դրսևորվել են նատուրալ էտյուդներում։ 1960-1980 թվականներին Վոլխովոում աշխատել է Հին Լադոգայի նկարիչների ստեղծագործական տանը։ Նրա ստեղծագործություններից են՝ «Գյուղկոոպ Հին Լադոգայում» (1961), «Ձմեռը Չեռնավինոյում» (1964), «Գարունը Վոլխովում» (1968), «Մեր ամառանոցը» (1973), «Հին Լադոգա» (1974), «Շախովսկիների կալվածքը»։ (1985) և այլն։

Լազար Յազգուրը վարպետորեն տիրապետել է պլեներային գեղանկարչության տեխնիկային։  Աշխատանքների կոլորիտը տաք է, հագեցած, հիմնականում հիմնված կարմիր գույնի մոդուլյացիաների վրա։ Յազգուրի ստեղծած ստեղծագործությունների թվում են՝ «Կանև։ Մոխրագույն օր»,  «Բուգուլմա։ Աշուն» (երկուսն էլ 1957), «Երեկո» (1958), «Ձմեռային արահետ» (1958), «Իզբորսկ» (1966), «Արևոտ օր» (1962), «Ֆերմայում», «Գարունը Վոլխովոյում», «Ծերունու հուշարձանը Հին Լադոգայի վրա» () (երկուսն էլ 1965), «Վաղ գարուն» (1969), «սառույցը գնաց» (1973), «Մարտ» (1975) և այլն։

Լազար Յազգուրը Սանկտ Պետերբուրգի նկարիչների միության (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության) անդամ է եղել 1961 թվականից։ 1993 թվականից ապրել է Իսրայելում։

Լազար Յազգուրը մահացել է 2000 թվականին։ Նրա ստեղծագործությունները գտնվում են թանգարաններում և  մասնավոր հավաքածուները Ռուսաստանում, Ճապոնիայում, Գերմանիայում, Իսրայելում, Մեծ Բրիտանիայում, ԱՄՆ-ում, Ֆինլանդիայում և այլ երկրներում։

Ծանոթագրություններ

Աղբյուրներ 
 1917 — 1957. Выставка произведений ленинградских художников. Каталог. — Л: Ленинградский художник, 1958. С.34.
 Выставка произведений ленинградских художников 1961 года. Каталог. — Л: Художник РСФСР, 1964. — с.44.
 Ленинград. Зональная выставка. — Л: Художник РСФСР, 1965. — с.63.
 Каталог весенней выставки произведений ленинградских художников 1965 года. — Л: Художник РСФСР, 1970. — с.32.
 Осенняя выставка произведений ленинградских художников 1968 года. Каталог. — Л: Художник РСФСР, 1971. — с.17.
 Весенняя выставка произведений ленинградских художников 1969 года. Каталог. — Л: Художник РСФСР, 1970. — с.19.
 Весенняя выставка произведений ленинградских художников. Каталог. — Л: Художник РСФСР, 1974. — с.11.
 Наш современник. Зональная выставка произведений ленинградских художников 1975 года. Каталог. — Л: Художник РСФСР, 1980. — с.28.
 Справочник членов Союза художников СССР. Том 2. — М: Советский художник, 1979. — с.631.
 Выставки советского изобразительного искусства. Справочник. Том 5. 1954—1958 годы. — М: Советский художник, 1981. — с. 168, 387.
 Справочник членов Ленинградской организации Союза художников РСФСР. — Л: Художник РСФСР, 1987. — с.151.
 Этюд в творчестве ленинградских художников. Выставка произведений. Каталог. СПб: Мемориальный музей Н. А. Некрасова, 1994. С.6.
 Лирика в произведениях художников военного поколения. Выставка произведений. Каталог. СПб: Мемориальный музей Н. А. Некрасова, 1995. С.6.
 Иванов С. В. Неизвестный соцреализм. Ленинградская школа. СПб: НП-Принт, 2007. 
 Ленинградская школа живописи. Очерки истории. СПб: Галерея АРКА, 2019.

Արտաքին հղումներ 
 Лазарь Язгур на сайте «Неизвестный соцреализм. Поиски и открытия»
 Ленинградская школа живописи. Очерк истории.
 Хронология Ленинградской школы живописи.

Ռուս նկարիչներ
Խորհրդային նկարիչներ
Իսրայելցի նկարիչներ
Սանկտ Պետերբուրգի նկարիչների միության անդամներ